b'\n_START_ARTICLE_\nUral kj\xc3\xb8ret\xc3\xb8yfabrikk\n_START_PARAGRAPH_\nUral eller UralAZ er en ledende produsent av tunge lastebiler i Russland._NEWLINE_Bokstavene i UralAZ st\xc3\xa5r for Uralskij Avtomobilnij Zavod, som betyr \xc2\xabAutomobilfabrikken i Ural\xc2\xbb. Fabrikken ble etablert i 1941, i forbindelse med evakueringen av ZIL-fabrikken fra Moskva for \xc3\xa5 komme vekk fra kamphandlingene under slaget om Moskva og unng\xc3\xa5 stans i produksjonen. Fabrikken het UralZIS fra 1944\xe2\x80\x931961, og var en avdeling under ZIS/ZIL i Moskva._NEWLINE_Egne modeller under navnet Ural kom fra 1961. Senere drev de ogs\xc3\xa5 lisensproduksjon av Iveco (Magirus Deutz)-modeller. Fabrikken er idag en del av konsernet GAZ.'